text: Nybyggerne skal øge grundsalg i Kolding
  30 november 2013 kl. 10.20
  Kolding trak op mod 8.000 nysgerrige til åbent hus hos Nybyggerne i Vonsild. Kommunen håber på afsmittende effekt fra TV2s populære tv-serie.
  Nybyggerne er blevet fulgt af mere end en halv million seere på TV2, og lørdag var området med de nye boliger i Vonsild syd for Kolding sort af mennesker, der skulle se boligerne rigtigt.
  Bag arrangementet står Kolding Kommune og Frydkjær Huse i samarbejde med TV2.
  Med sloganet Kolding designer livet, som indgang til arrangementet, håber kommunen at kunne få en afsmittende effekt fra den populære tv-serie.
  - Det handler om tilflyttere og om at vise alle de dejlige ting, der er i og omkring Kolding. Så det er en investering i at sætte Kolding på kortet, siger Merete Due Paarup, nyvalgt byrådsmedlem for Venstre til TV SYD.
  Kommunen har en stand, der solgte grunde til arrangementet i Vonsild, der også kan opleves søndag kl. 12-16.
  Se mere om det åbne hus her
  